ભુજના કુખ્યાત ચિટરોએ સ્થાનિક મહિલાની મદદથી ગારીયાધારના વેપારી સાથે ૪૦ લાખની છેતરપીંડી કર્યાનું બહાર આવતા ચકચાર પ્રસરી છે. જ્યારે આ સમગ્ર પ્રકરણમાં આસારામ બાપુના આશ્રમની જુની નોટોને નવીમાં ફેરવવાનો ખેલ કરી ઠગાઈ કરાયા હોવાનું બહાર આવ્યું છે. પ્રાપ્ત વિગતો મુજબ, ગારીયાધારમાં રહેતા દેવેન્દ્રભાઇ વાડીલાલ શાહ (ઉ.વ.૪૮)એ નોંધાવેલ ફરિયાદ મુજબ દામનગરમાં રહેતી ધર્મિષ્ઠાબેન નામની મહિલા સહિત અન્ય પાંચ શખ્સોએ વિશ્વાસઘાત ઠગાઇના બનાવને ૪ જુલાઇના અંજામ આપ્યો હતો.